SYNEX จับมือ “HIKVISION” รุกตลาดซีเคียวริตี้ ขยายฐานลูกค้า
SYNEX จับมือ “HIKVISION” ผู้นำกล้องวงจรปิดระดับโลก เดินหน้ารุกตลาดซีเคียวริตี้ ขยายฐานลูกค้า เสริมแกร่งไอทีอีโคซิสเต็ม
SYNEX จับมือ “HIKVISION” ผู้นำกล้องวงจรปิดระดับโลก เดินหน้ารุกตลาดซีเคียวริตี้ ขยายฐานลูกค้า เสริมแกร่งไอทีอีโคซิสเต็ม
11 มี.ค. 2565

นางสาวสุธิดา มงคลสุธี ประธานเจ้าหน้าที่บริหาร บริษัท ซินเน็ค (ประเทศไทย) จำกัด (มหาชน) หรือ SYNEX ประกาศจับมือพันธมิตรรายใหญ่ Hikvision IOT (Thailand) Co., Ltd. ผู้ผลิตและจัดจำหน่ายกล้องวงจรปิด CCTV และระบบรักษาความปลอดภัย (security system) อันดับ 1 ของโลกอย่างครบวงจร
สำหรับการจับมือกันระหว่างสองผู้นำด้านไอทีดิสทิบิวเตอร์ และสินค้าตลาดซีเคียวริตี้ ครั้งนี้ถือเป็นการเติมเต็มอีโคซิสเต็มของซินเน็คฯ พร้อมขยายตลาดไปยังกลุ่มลูกค้าได้กว้างขึ้น ไม่ว่าจะเป็นกลุ่ม Home Use ตลอดจน หน่วยงานราชการ รัฐวิสาหกิจ และองค์กรขนาดใหญ่ เพื่อตอบโจทย์ด้านความปลอดภัยให้กับผู้บริโภคและองค์กรธุรกิจในยุคดิจิทัล อำนวยความสะดวกตั้งแต่ซื้อสินค้าจนถึงบริการหลังการขายอย่างเหนือระดับ ผ่านร้านค้าตัวแทนจำหน่าย และศูนย์บริการซินเน็คฯ ทั่วประเทศ